पाक ने 17 भारतीय मछुआरों, छह नौकाओं को पकड़ा  
राष्ट्रीय मछुआरा फोरम के लोधानी ने बताया कि पीएमएसए ने अंतरराष्ट्रीय जल क्षेत्र में सात भारतीय नौकाओं को रोका जिसमें 34 मछुआरे सवार थे।
पाकिस्तान की समुद्री सुरक्षा एजेंसी (पीएमएसए) ने कच्छ जिले के झखुआ शहर के करीब अंतरराष्ट्रीय समुद्री सीमा के पास से 17 भारतीय मछुआरों और उनकी नौकाओं को जब्त कर लिया है।  राष्ट्रीय मछुआरा फोरम के मनीष लोधानी ने बताया कि पीएमएसए ने अंतरराष्ट्रीय जल क्षेत्र में सात भारतीय नौकाओं को रोका जिसमें 34 मछुआरे सवार थे।  लोधानी ने बताया कि हालांकि छह नौका- राज हंस, राज धन, तुलसी, गज राज, हेम राज और नयन प्रेम को पीएमएसए ने जब्त कर लिया और उसमें सवार 17 मछुआरों को कराची ले गए।  सभी नौकायें और मछुआरे पोरबंदर इलाके के थे।